Na osnovu člana 79. i 80. Zakona o visokom obrazovanju („Službene novine Kantona Sarajevo“, broj: 33/17, 35/20 i 40/20), člana 129. Statuta Univerziteta u Sarajevu, člana 21. do 25. Pravila studiranja za treći ciklus studija na Univerzitetu u Sarajevu broj: 01-1101-79-1/18 od 19.12.2018. godine, Odluke Senata Univerziteta u Sarajevu o saglasnosti na studijski program III (trećeg) ciklusa studija (doktorski studij) Univerziteta u Sarajevu - Fakulteta za kriminalistiku, kriminologiju i sigurnosne studije broj: 01-38-622/13 od 06.03.2013. godine, Odluke Vijeća Univerziteta u Sarajevu - Fakulteta za kriminalistiku, kriminologiju i sigurnosne studije broj: 03-02-2854/21 od 11.05.2021. godine, Odluke Senata Univerziteta u Sarajevu o davanju saglasnosti za raspisivanje javnog konkursa broj: 01-8-35/21 od 26.05.2021. godine i Saglasnosti Ministarstva za nauku, visoko obrazovanje i mlade Kantona Sarajevo broj: 27-34-23410-1/21 od 03.06.2021. godine, Univerzitet u Sarajevu - Fakultet za kriminalistiku, kriminologiju i sigurnosne studije, ***objavljuje***

**K O N K U R S**

za upis studenata na **TREĆI CIKLUS STUDIJA - DOKTORSKI STUDIJ** na Univerzitetu u Sarajevu - Fakultetu za kriminalistiku, kriminologiju i sigurnosne studije

u studijskoj 2021/2022. godini u **drugom upisnom roku**

**I**

Konkurs se raspisuje za upis studenata na treći ciklus studija – doktorski studij koji se organizuje za naučne oblasti studija kako slijedi:

* **Kriminalistika** 8 kandidata
* **Kriminologija**  10 kandidata
* **Sigurnosne studije** 8 kandidata

Studij se organizuje u trajanju od tri studijske godine, a njegovim završetkom stiče se akademska titula i naučno zvanje:

* **Doktor kriminalističkih nauka/znanosti**
* **Doktor kriminoloških nauka/znanosti**
* **Doktor sigurnosnih nauka/znanosti**

**II**

Na konkurs se mogu prijaviti slijedeći kandidati:

1. Kandidati koji su stekli diplomu drugog ciklusa studija i akademsku titulu magistra kriminalistike, magistra kriminologije ili magistra sigurnosnih studija na Univerzitetu u Sarajevu - Fakultetu za kriminalistiku, kriminologiju i sigurnosne studije Univerziteta u Sarajevu;
2. Kandidati koji su stekli diplomu drugog ciklusa studija i akademsku titulu magistra ili ekvivalenta na drugoj visokoškolskoj ustanovi u Bosni i Hercegovini;
3. Kandidati koji su stekli diplomu drugog ciklusa studija i akademsku titulu magistra ili ekvivalenta na drugoj visokoškolskoj ustanovi u inostranstvu nakon provedenog postupka nostrifikacije, odnosno ekvivalencije i sticanja uslova za upis na doktorski studij u skladu sa uslovima ovog konkursa;
4. Kandidati koji su stekli diplomu magistra drugih srodnih struka iz humanističkih i društvenih nauka;
5. Kandidati koji su stekli naučni stepen magistra nauka prije uvođenja Bolonjskog sistema, kojima se priznaje 60 (E)CTS bodova;

Kandidati strani državljani prijavljuju se na konkurs pod istim uslovima kao i državljani Bosne i Hercegovine u skladu sa Zakonom o visokom obrazovanju Kantona Sarajevo i Statutom Univerziteta u Sarajevu.

Visina školarine iznosi 5.000,00 KM po godini studija.

Uz prijavu na konkurs kandidati su dužni dostaviti:

* Diplomu o završenom prethodnom obrazovanju (original)
* Uvjerenje o položenim ispitima (original)
* Izvod iz matične knjige rođenih i uvjerenje o državljanstvu
* Biografiju
* Prijavni obrazac

**III**

Nastava na trećem ciklusu studija će se organizirati ukoliko se na konkurs prijavi najmanje 5kandidata po smjeru.

**Studijski program će se organizirati kroz studiranje na daljinu - (DL) studij.**

U slučaju da broj prijavljenih kandidata, koji su stekli uvjete za upis, bude veći od utvrđenog broja, izbor za upis će se vršiti na osnovu rezultata postignutih na drugom ciklusu studija.

**IV**

Konkurs za upis na treći ciklus studija – doktorski studij ostaje otvoren 30 dana od dana objavljivanja (prvi upisni rok).

U slučaju da u drugom upisnom roku broj kandidata za upis bude manji od predviđenog broja za upis, Univerzitet u Sarajevu - Fakultet za kriminalistiku, kriminologiju i sigurnosne studije će organizirati i treći upisni rok.

**V**

Prijave dostaviti u zatvorenoj koverti na adresu:

Univerzitet u Sarajevu - Fakultet za kriminalistiku, kriminologiju i sigurnosne studije,

ulica Zmaja od Bosne broj 8, 71000 Sarajevo,

sa naznakom „Prijava za upis na treći ciklus studija – doktorski studij”.

Informacije se mogu dobiti u Službi za nastavu i rad sa studentima svakim radnim danom od 09:00 do 15:00 sati na broj telefona: 033 561 208 ili putem email-a: [ecehovic@fkn.unsa.ba](mailto:ecehovic@fkn.unsa.ba).